Żnin
Żnin (saksa keeles Znin, 1941–1945 Dietfurt) on linn Poolas Kujawy-Pomorze vojevoodkonnas, Żnini maakonna ja Żnini valla halduskeskus. Żnin asub 37 km Bydgoszczist edelas ja 36 km Inowrocławist lääneloodes. Żnini on esmamainitud 1136. aastal, linnaõigused sai 1263. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks linn Poola koosseisu tagasi.